Kwagga word toe 'n Skot | Maroela Media
Kwagga van Niekerk. Foto: verskaf.
Cristen "Kwagga" van Niekerk vertrek dié naweek na Skotland waar hy by die Skotte se o.20-span sal aansluit vir die komende Sesnasies-reeks. Sy neef, Nathan McBeth, het voorheen al die Skotte verteenwoordig.
Van Niekerk sal Maartmaand na Suid-Afrika terugkeer waarna hy egter weer sy tasse sal pak om vir die Skotte by die o.20 Wêreldbekertoernooi uit te draf.
Intussen is die Kings se haker, Michael Willemse, ook in gesprek met die Skotse klub Edinburg.
Van Niekerk het in Skotse kleure teen Wallis se o.19's uitgedraf en die kragmeting het waarskynlik as 'n proeflopie gedien vir 'n moontlike professionele loopbaan in Doedelsakland.